Arve Isdal

Arve Isdal (født 1977), også kjent under artistnavnet Ice Dale, er en norsk black metal-gitarist og plateprodusent.

Han spilte for Malignant Eternal fra 1998 til 2001, og Demonaz. Per 2023 spiller han i Trinacria, Enslaved og Audrey Horne.

 Karriere 
Opprinnelig ønsket Isdal å spille trommer, og begynte med å spille på et hjemmelagede trommer. Men gjennom faren som selv var gitarist, begynte han med å spille gitar etter gehør til låter av Kiss og Guns N' Roses. Selv tror han at den første sangen han lærte var «Smoke on the Water» av Deep Purple, da han var 12 år gammel. Han har hatt mye musikalsk innflytelse fra hard rock-grupper som Kiss, Deep Purple, Black Sabbath og Led Zeppelin. Det var først på midten av 90-tallet at han ble tatt av extreme metal.
Isdal hadde sine første musikkerfaringer med black metall-bandet Malignant Eternal, hvor han spilte på det siste albumet Alarm. Dette bandet ble imidlertid oppløst i 2002, og Isdal ble medlem av gruppen Enslaved. Enslaved har vunnet Spellemannprisen innen kategorien metall 4 ganger.

Samtidig begynte han og noen venner for moros skyld hard rock-bandet Audrey Horne. Debutalbumet deres No Hay Banda mottok Spellemannprisen 2005. På deres andre plate Le Fol spiller Isdal bass. Denne ble også nominert til Spellemannprisen 2007. I Audrey Horne regnes Arve Isdal som en av hovedlåtskriverne. Isdal var med på å produsere debutalbumet til prosjektet I i 2006, hvor han også kan høres som gitarist. Han har også deltatt på plater av bandene Bourbon Flame, Ov Hell og Trinacria.

 Diskografi 
 Audrey Horne 
 Confessions & Alcohol (EP, 2005)
 No Hay Banda (studioalbum, 2005)
 Le Fol (studioalbum, 2007)
 Audrey Horne (studioalbum, 2010)
 Youngblood (studioalbum, 2013)
 Blackout (studioalbum, 2018)

 Enslaved 
 Below the Lights (studioalbum, 2003)
 Isa (studioalbum, 2004)
 Ruun (studioalbum, 2006)
 Vertebrae (studioalbum, 2008)

 I 
 Between Two Worlds (studioalbum, 2006)

 Malignant Eternal 
 Alarm (studioalbum, 1999)

 Ov Hell 
 ''The Underworld Regime (studioalbum, 2010)

 Referanser 

 Eksterne lenker 




Kategori:Norske gitarister
Kategori:Norske black metal-musikere
Kategori:Norske plateprodusenter
Kategori:Malignant Eternal-medlemmer